У тым жа годзе Пастановай СНК БССР ад 3 кастрычніка 1930 г. у Мінску ствараецца Геафізічная абсерваторыя, якая пачала функцыянаваць з 1 студзеня 1936 года пасля завяршэння будаўніцтва будынка. Начальнікам абсерваторыі прызначылі А.І.Кайгародава, які склаў дэталёвае заданне для праектавання трохпавярховага будынка абсерваторыі з вежай і жылымі карпусамі для персаналу, прадугледзеўшы месцы для сядзібы і будынкі абсерваторыі. Таксама распрацавалі пяцігадовы план развіцця і абсталявання арганізацыі.